આજકાલ એ વૃશાલિનાં પાશમાં જોવા મળે છે.ધીરે ધીરે બીજી બે ઉપ પત્નીઓ જેવી જ અજયની જિંદગીમાં સામેલ થઈ ગઈ.ચાર ચાર બધીએ વારા રાખવા મંડી અને બધી સાથે ઝગડે ય ખરી.હીરામાએ શારીરિક સબંધ તો તોડી નાખ્યો હતો પણ લોકલાજે ,મમ્મીપપ્પાની આબરૂ ન બગડે એટલે છુટાછેડા જાહેર ના કર્યા અને અજયને ઘરમાં સાથે રાખ્યો.સાથે સાથે એની બેત્રણ સખીઓને પણ સંઘરતી હતી અને પાળતી હતી.વારા પ્રમાણેસ્તો! અજયની મારઝૂડ પણ ઘણી વાર આ બધામાં સહન કરતી હતી.પણ આ બધુ પ્રેમને માટે !અજય એને પ્રેમ તો આપતો જ હતો એની સાથે સમય ક્યારેક વીતાવતો હતો.ક્યારેક બહારગામ પણ બધાની સાથે પણ લઈ જતો,પછી તો બહારગામના પણ વારા રાખી લીધા.ગજબ પુરુષ હતો.બધાને પ્રેમ આપતો,મીઠી મીઠી વાતો કરતો અને કોઈ પણ જાતનો ક્ષોભ નહીં.શરમ નહીં .હીરલને કહેતો હું પ્રેમ ઉપર અભ્યાસ કરું છુ પ્રયોગો કરું છુ કે સાચો પ્રેમ કયાઁ મળે કેવી રીતે મળે અને એમાથી શાંતિ સુખ અને આત્માને પરમાત્માનું મિલન કેવી રીતે થાય.હા! વળી હીરલને એમ પણ કહેતોકે તું મને સાથ આપ,તને હું તો કદી નહીં છોડું. આ બધી તો તિતલીઓ છે તું તો મારી ખાસ છે ,પટ્ટરાણી છે તારા વગર હું નહિ જીવી શકું.હીરલને તો છૂટકો જ નહોતો.અજય વગરની જિંદગી એ કલ્પી પણ શકતી નહોતી.એ ભણેલી નહોતી,રૂપાળી નહોતી,વળી એને પણ સુખસાયેબી માણી હતી અને જલસા કર્યા હતા. સેવા સાથે મેવા ખાવાની ટેવ એને પણ પડી ગઈ હતી. હવે અજયને છોડે તો એના જેવો બીજો એને ક્યાંથી મળવાનો! જેની પાસે પૈસા હોય સત્તા હોય અને પ્રેમ પણ હોય!એટલે આમજ દિવસો વિતતા ગયા.એવામાં અજયને S S S માથી પાણીચું મળી ગયું ,એ અને અર્ચના પૂના રહેવા ગયા.એમનાં ઝગડા ચાલુ થઈ ગયા.થોડા સમયમાં અર્ચના અજયને છોડીને ચાલી ગઈ.હીરલને સંતોષ થયો.એને થયું કે ભગવાનને ઘેર દેર છે અંધેર નથી. હવે એને આશા જાગી થયું કે હવે આ બીજી બધી તિતલીઓ પણ ધીરે ધીરે આમજ ઊડીએચએએસ જશે હું જ રહીશ મારા અજયની એકનીએક રાણી-ખબર નથી એની ઇચ્છા પૂરી થશે કે નહિ?પણ આ પુરુષ નામે ભમરો ખરેખર જિંદગી ભર આમજ ભમતો રહેશે તો કેટકેટલા જન્માંતરનાં ચક્કર મારશે? એ તો ગુરુ છે એને તો ખબર હશે જ ને? આ પ્રેમગુરુ નો અંત કોઈ લખી જણાવશો? આ વાર્તાનો અંત છે પણ થોડી રાહ જોઈ શકશો ?